als_Latn dik_Latn sag_Latn
Diego Milito i premton dashuri Interit por zbulon se ëndrra e tij është të mbyllë karrierën në Argjentinë tek Racing Avellaneda. Një gjë të tillë, ai, e ka bërë të ditur në vendlindjen e tij ku ka marrë pjesë në ndeshjen përshëndetëse të vëllait të tij Gabi.
Por ajo që nuk bën të ditur Diego Milito është koha në të cilën mendon të rikthehet në Argjentinë, pasi për momentin mendimi i tij i vetëm është Interi.
“Nuk kam problem të nënshkruaj një kontratë të bardhë rinovimi me Interin. Unë jam mirë këtu, kjo është familja ime, shtëpia ime”, ka theksuar Milito.
Pas një viti të veçantë dhe shumë të vështirë, i kushtëzuar nga lëndimet e njëpasnjëshme, Milito mezi po pret momentin për t‘u rikthyer dhe udhëhequr Interin e tij.
“2013-ta ishte një vit i vështirë, sepse të stërvitesh vetëm, pa qenë i nevojshëm për shokët të shkakton dhimbje. Është diçka e keqe të jesh jashtë grupit. Tani mendoj të rikthehem sa më shpejt të jetë e mundur dhe më vonë do të vijë momenti për të menduar të ardhmen. Interi është shtëpia ime dhe do të qëndroja edhe pa para. Megjithatë do të më pëlqente që një ditë të mbyllja karrierën tek Racing Avellaneda”, ka shtuar Milito.
als_Latn als_Latn als_Latn als_Latn als_Latn